ವೋಟ್ ಹಾಕದಿದ್ರೆ ಭದ್ರಾವತಿ ಸ್ಟೈಲ್ ತೋರಿಸ್ಬೇಕಾಗುತ್ತೆ: ಶಾಸಕ ಅಪ್ಪಾಜಿ ಗೌಡ ಧಮ್ಕಿ

ಶಿವಮೊಗ್ಗ: ಭದ್ರಾವತಿ ಶಾಸಕ ಅಪ್ಪಾಜಿಗೌಡ ಫೋನಿನಲ್ಲಿ ಧಮ್ಕಿ ಹಾಕಿರೋ ಪ್ರಕರಣವೊಂದು ಬೆಳಕಿಗೆ ಬಂದಿದೆ.

ಸಂಘಟನೆಯೊಂದರ ಮುಖಂಡನಿಗೆ ಕರೆ ಮಾಡಿ ಮಾತನಾಡಿರೋ ಅಪ್ಪಾಜಿಗೌಡ, ನನಗೆ ಓಟ್ ಹಾಕದೇ ಹೋದ್ರೆ ಎಲ್ಲಿ ನೋಡ್ಕೋಬೇಕೋ ಅಲ್ಲಿ ನೋಡ್ಕೋತಿನಿ. ಎಲ್ಲರನ್ನು ಇರಲಿ ಅಂತ ಫ್ರೀ ಬಿಟ್ಟಿದ್ದೀನಿ. ಎಲೆಕ್ಷನ್ ಆಗಲಿ ಗೊತ್ತಲ ಭದ್ರವಾತಿ ಸ್ಟೈಲ್ ತೋರಿಸದಿದ್ರೆ ಅಂತ ಹಳೇ ಸ್ಟೈಲ್‍ನಲ್ಲಿ ಧಮ್ಕಿ ಹಾಕಿರೋ ಆಡಿಯೋ ಈಗ ವೈರಲ್ ಆಗಿದೆ. ಈ ಆಡಿಯೋ ಇದೀಗ ಪಬ್ಲಿಕ್ ಟಿವಿಗೆ ಲಭಿಸಿದೆ.

ಆಡಿಯೋದಲ್ಲೇನಿದೆ?:
* ಮೋಹನ್- ಹಲೋ ಮಂಜು ಅವರೇ.. ಅಣ್ಣನ ಕೈನಲ್ಲಿ ಕೊಡ್ತೀನಿ ಮಾತಾಡು
* ಅಪ್ಪಾಜಿಗೌಡ- ಹಲೋ
* ಮೋಹನ- ಹಲೋ ನಮಸ್ಕಾರ ಅಣ್ಣ
* ಅಪ್ಪಾಜಿಗೌಡ- ಏನಪ್ಪ
* ಮೋಹನ- ನಾನು ಮೋಹನ ಅಣ್ಣ
* ಅಪ್ಪಾಜಿ ಗೌಡ- ಹಾ ಹೇಳೋ ಮೋಹನ
* ಮೋಹನ- ಅದೇ ಈ ಸಲ ನಾವೆಲ್ಲ ನಿಮಗೆ ಓಟ್ ಮಾಡ್ತೀವಿ ಅಣ್ಣ
* ಅಪ್ಪಾಜಿಗೌಡ- ಏಲ್ಲೋ ತಾಸಿಗೆ ಒಂದೊದು ಮಾತಾಡ್ತಿಯಲ್ಲೋ ಮೋಹನ
* ಮೋಹನ- ಅಣ್ಣ ಅಮ್ಮ ಬೈದ್ರು ಅಣ್ಣ ಬಾಯಿಗೆ ಬಂದಂಗೆ
* ಅಪ್ಪಾಜಿಗೌಡ- ಅಮ್ಮ ಬೈದ್ರು ನಿನಗೆ ಬುದ್ಧಿ ಬಂದಿಲ್ಲ. ನನ್ಮಗಂದು ಅವನನ್ನ.. ಪೋಲೀಸ್ ನವನಿಗೆ ನೀನು ಹೋಗಿ ಕೇಳು ನಮ್ಮ ಬಾಸ್ ಅವನು ನನಗೆ ಅವನು ಕೇಳಲಿ ನಾನು ಹೇಳ್ತೀನಿ ಅಂತೀಯ
* ಮೋಹನ- ತಪ್ಪಾಯ್ತು ಬಿಡಣ್ಣ ನಮ್ಮ ಕಡೆಯಿಂದ ತಪ್ಪಾಯ್ತು
* ಅಪ್ಪಾಜಿಗೌಡ- ಮಾತಾಡಸಬೇಡ ಅಂತ ಹೇಳು ಸುಮ್ಮನೆ ಇದ್ದುಬಿಡ್ತೀವಿ
* ಮೋಹನ- ಅಲ್ಲ ಅಣ್ಣ ನಂದು ತಪ್ಪಾಯ್ತು ಅಣ್ಣ
* ಅಪ್ಪಾಜಿಗೌಡ- ತಪ್ಪಾಯ್ತು ಅನ್ನೋ ಪ್ರಶ್ನೆಯಲ್ಲ. ನಾವೇ ನೇರವಾಗಿ ಮಾತಾಡಿದ್ರು ನೀನು ಹಾಗೆ ಅವತ್ತು ಹಂಗೆ ಮಾತಾಡ್ತೀಯ ಅನ್ನೋದಾದ್ರೆ ನಾನು ರಾಜಕಾರಣ ಇಲ್ದೆ ಹೋದ್ರು ಅವನು ಪೋಲೀಸ್ನೋರನ್ನ ನಾನ್ ಕೇಳ್ತೀನಾ. ಓಟ್ ಮಾಡು ಕೆಲಸ ಮಾಡು ಅಂತ ಹೇಳಿ ಅವರಿಗೆಲ್ಲ ಇನ್ನ ಸ್ವಲ್ಪ ದಿನ ಕಳೀಲಿ. ಅವರಿಗೆ ಎಲ್ಲೆಲ್ಲಿ ಹೇಳಬೇಕೋ ಅಲ್ಲಲ್ಲಿ ಹೇಳ್ತೀನಿ. ನಾವು ಪ್ರೀ ಬಿಟ್ಟುಬಿಟ್ಟಿದ್ದೀವಿ ಅಷ್ಟೆ. ನಾವು ಹಳೆ ಸ್ಟೈಲ್ ಎತ್ತಿದ್ರೆ ಉಮೇಶ ಭದ್ರಾವತಿನಲ್ಲಿ ಇರ್ತಾ ಇರಲಿಲ್ಲ ಗೊತ್ತಾ?
* ಮೋಹನ-ಆಯ್ತ ಅಣ್ಣ ಅಣ್ಣ